O XIII Dalai Lama, Thubten Gyatso (1876-1933), encetó a modernización d'o Tibet, pero en primerías d'o sieglo XX, o coronel britanico Younghusband forzó o gubierno tibetano a acceptar un tractau comercial con a India que solament beneficiaba a os britanicos. En 1906, s'establió un tractau bilateral dentre Reino Uniu y China por o qual l'Imperio chino adquiriba a reconoixencia d'a suya sobiranía en o Tibet a cambeo d'o pago d'una gran cantidat de diners a os britanicos, que en retiroron as tropas. Reino Uniu ninvió tropas a o Tibet con la sincusa d'una creixent influencia rusa y o Dalai Lama fuyió enta Mongolia dica en 1911.